આ બેઠકમાં અધ્યક્ષસ્થાનેથીશ્રી સુજલકુમાર મયાત્રાએ જણાવ્યુ હતુ કે રાષ્ટ્રીય તમાકુ નિયંત્રણ કાર્યક્રમ- ૨૦૦૩ અન્વયે શાળાઓમાં જાગૃત્તિ કાર્યક્રમો વધુને વધુ થવા જોઇએ. શૈક્ષણિક સંસ્થાઓની આસપાસ ૧૦૦ મીટરની ત્રિજ્યાના વિસ્તારમાં તમાકુ પ્રતિબંધિત વિસ્તારના લખાણો ઝુંબેશના ધોરણે ડિસ્પ્લે થાય તે જરૂરી છે. આવા તત્વો સામે શિક્ષાત્મક/ દંડાત્મક કાર્યવાહી થવી જરૂરી છે. શિક્ષકગણ દ્વારા વર્ગ ખંડોમાં તમાકુથી થતા નુકશાન સંદર્ભે સતત વિધાર્થીઓમાં જાગૃત્તિ આવે તેવા પ્રયાસો હાથ ધરવા ખાસ સૂચનો કર્યા હતા. તમામ સરકારી સંસ્થાઓ અને વિભાગોના વડાઓ દ્વારા પરિસરમાં તમાકુ નિયંત્રણના અધિનિયમના ભંગ બદલ દંડ વસુલાત અંગેની કામગીરીમાં સક્રિય રસ લેવા સૌને તાકીદ કરી હતી. પોલિસ વિભાગ દ્વારા આ કામગીરીનો કડક અમલ કરવા અનુરોધ કરવામાં આવ્યો હતો.